
Trafodwch pam fod gwybodaeth pwnc athrawon yn bwysig mewn perthynas ag addysgu Iaith a 
Mathemateg mewn ysgolion cynradd yng Nghymru.

Crybwylla damcaniaeth Bruner mai nod athrawon yw peidio rhoi gwybodaeth, ond yn hytrach hybu sgiliau meddwl a datrys problemau. Cytuna Mcleod (d.d) gan ddweud fod gan athrawon rôl hanfodol i'w chwarae wrth sgaffaldio gwybodaeth a dealltwriaeth plant. Fodd bynnag, awgryma Woodhead (1992) nad yw hyn ond yn bosibl lle mae gwybodaeth bynciol athrawon yn gadarn. Diffinia The Glossary of Education Reform (2016) gwybodaeth pwnc athrawon fel “the body of knowledge and information that teachers teach and that students are expected to learn in a given subject”, ac felly yn ei ystyried fel agwedd hollbwysig wrth fod yn addysgwr llwyddiannus. Dadleua Draper (1998) er mwyn bod yn athro da, mae angen arbenigedd mewn pwnc penodol, a phrofiad o’i ddysgu ac addysgu. At hynny, mae athrawon angen gwybodaeth pwnc sydd wedi'i chysylltu'n agos â gwybodaeth addysgol (French, 2005). Gwelwn fod gwybodaeth pwnc da gan athrawon yn cael effaith arwyddocaol yn ystadegol ac yn feintiol ar gyflawniad dysgwyr. (Metzler and Woessmann, 2010) Amlyga’r safonnau Statws Athro Cymwysiedig (SAC) bwysigrwydd gwybodaeth pwnc athrawon mewn ysgolion cynradd yng Nghymru, gan nodi y dylent gael “gwybodaeth a dealltwriaeth gadarn o’r pwnc neu’r pynciau maent wedi’i hyfforddi i addysgu ynddynt.” (Llywodraeth Cymru, 2009) 
Trwy gydol yr aseiniad hon, trafodir bwysigrwydd gwybodaeth pwnc athrawon mewn perthynas ag addysgu mathemateg ac iaith tra ar fy mhrofiad Addysgu Proffesiynol (PAP) mewn ysgol gynradd yng Nghymru. Y bwriad yw i werthfawrogi strategaethau amrywiol ac archwilio rôl yr athro wrth addysgu’r strategaethau. Cyfeirir at ddosbarth blwyddyn dau, gyda dau ddeg tri o ddisgyblion, chwech i saith mlwydd oed. Wrth edrych ar wybodaeth pwnc athrawon mewn iaith, gweler sgil o’r llinnyn ‘darllen’ yn y Fframwaith y Cyfnod Sylfaen (Learning.gov.wales, 2015). Yr astudiaeth hon yw ‘darllen dan arweiniad’, ac y sgil yw:
Defnyddio’r strategaethau darllen a ganlyn yn fwyfwy annibynnol ar gyfer ystod ehangach o destunau cyfarwydd ac anghyfarwydd: strategaethau ffonig, adnabod geiriau aml eu defnydd, cliwiau’r cyd-destun, e.e. gwybodaeth flaenorol, cliwiau graffig a chystrawennol , hunan-gywiro, gan gynnwys ailddarllen a darllen ymlaen. (Learning.gov.wales, 2015, t.20) 
 Ar gyfer pwysleisio pwysigrwydd gwybodaeth pwnc athrawon mewn mathemateg, cyfeirir yn benodol at sgil o’r llinnyn “Defnyddio sgiliau rhif” a daw o dan yr elfen “cyfrifo gan ddefnyddio dulliau meddwl ac ysgrifenedig”. Y sgil yw “deall mai ailadrodd adio yw lluosi, e.e. mae 2 + 2 + 2 yr un peth â ‘thri lluosi dau’” (Learning.gov.wales, 2015, t.34).
Wrth adolygu strategaethau darllen cynnar tra ar brofiad mewn ysgol yng Ngymru, gwelwyd bod darllen ar y cyd a ffoneg yn mynd law yn llaw a’i gilydd fel bod plant yn dod yn ddarllenwyr annibynnol. Cytuna Estyn (2011 t.11) fod darllen dan arweiniad yn “ffordd effeithiol o fodelu ac addysgu’r broses ddarllen ar gyfer mwyafrif y disgyblion,” ac felly yn “elfennau pwysig o addysgu darllen mewn modd gweithredol a phenodol a ddylai fod yn bresennol ym mhob ystafell ddosbarth”.  Profwyd fod darllen dan arweiniad yn ffordd o addysgu sy’n galluogi i disgyblion fod yn gyfrifol am eu rheolaeth gynyddol dros destun mwy cymleth. Cysyllta hyn â damcaniaeth Vygotsky gan mai rôl yr athro mewn darllen dan arweiniad yw sgaffaldio drwy dysgu llythrennedd, hynny yw, gwella dealltwriaeth myfyrwyr yn weithredol. Yn ystod darllen dan arweiniad, mae athrawon yn monitro prosesau darllen myfyrwyr ac yn gwirio bod testunau o fewn gafael y myfyrwyr, gan alluogi myfyrwyr i gasglu eu sgiliau newydd i mewn i system ddarllen llyfn, integredig (Clay 1994, t.17)
Mae llawer o ddehongliadau ynghyd â darllen dan arweiniad, ond mae Burkins & Croft (2010) yn nodi'r elfennau cyffredin hyn; bod athrawon yn gweithio gyda grwpiau bach, gweithio gyda disgyblion o’r un grwp gallu, roi yr un testun i bawb yn y grwp, cyflwyno'r testun, gwrando ar unigolion yn darllen, annog dysgwyr i integreiddio eu prosesau darllen a cynnwys disgyblion mewn sgyrsiau  neu drafodaeth am y testun.
Wrth i grwp o ddysgwyr, tebyg eu gallu, weithio ar gopi eu hunain o destun heb ei weld, rhoddir cyfle i’r athro gyflwyno’r testun gan ymarfer unrhyw eirfa anghyfarwydd er mwyn sicrhau bod y plant yn gallu ei ddarllen yn annibynnol. Roedd yr athro yn rhoi y geiriau estron ar fwrdd gwyn er mwyn annog darllen rhugl a chywir. Pwysleisia Education.vic.gov.au (2008) fod hyn yn cefnogi myfyrwyr i ddarllen am ystyr ar lefel llythrennol, casgliadol ac arfarnol. Trwy adfyfyrio yn gritigol ar sesiwn darllen dan arweiniad tra ar brofiad addysgu, gwelwyd fod testunau yn cael eu dosbarthu fel eu bod yn cynorthwyo ffocws yr addysgu mewn gwers, a bod y disgyblion yn darllen y testun hwn yr un pryd. Yn dilyn o hyn, roedd yr athro yn cyfeirio’r plant at lawer o nodweddion gan fodelu ffyrdd o grynhoi a rhagweld ar bob cyfle posib, er enghraifft wrth ragfynegi’r stori o weld y clawr, dweud wrth y disgyblion lle i oedi’r darllen a hefyd wrth eu hannog i feddwl am beth fyddai’n digwydd nesaf, a dod i gasgliad. Mae gwneud casgliadau yn cyfrannu at ddealltwriaeth cyffredinol y darllenydd a pan fydd darllenwyr yn dod i gasgliadau, gallant ddeall y testun ar lefel ddyfnach. (Victoria State Government, d.d.) Gallant ddeall gwybodaeth nad yw'r awdur wedi'i datgan yn benodol trwy gydnabod a gwneud cysylltiadau rhwng y testun neu ddarluniau a'u gwybodaeth gefndir ar y pwnc. (Davis, 2015). Fodd bynnag, er mwyn dysgu disgyblion sut i ddod i gasgliadau, mae'n rhaid esbonio yn uniongyrchol a modelu'r broses gasgliadol (Dewitz a Dewitz, 2003), ac felly roedd yr athro yn torri ar llif y darllen ac yn gofyn cwestiynau am y testun yn achlysurol. Cysyllta hyn a damcaniaeth Schema; mae damcaniaeth Schema yn ceisio esbonio sut mae gwneud ystyr yn digwydd a sut mae gwybodaeth yn cael ei storio a'i threfnu yn yr ymennydd. (Csus.edu, d.d.) Yn ôl Henk (1993), mae Schema yn cynrychioli'r strwythurau gwybodaeth ym meddyliau darllenwyr, ac mae'r strwythurau hyn yn caniatáu i ddarllenwyr gysylltu gwybodaeth newydd â'r hyn maent yn ei wybod yn barod. Er hyn, dadleua, Dowhower (1999):
The emphasis is on silent reading because it is more authentic and relevant to real life than oral reading, and it is also more effective for learning than oral reading, especially “oral round-robin” reading, which has been shown to decrease comprehension.
Roedd yr athro yn cynnal sesiynnau darllen dan arweiniad mewn grwp o leiaf dwywaith yr wythnos ac fe cydnabyddir hyn gan Estyn fel arfer dda (Estyn 2011). Hyrwyddai hyn drafodaeth o fewn y grwp fel eu bod yn ymestyn sgiliau meddwl y dysgwyr ac yn datblygu eu ymatebion i’r testun. Defnyddwyd tacsonomeg Barrett pan roedd yr athro yn gofyn cwestiynau fel bod gwir dealltwriaeth o’r testun ac yn ei gwneud yn bosib i asesu sgiliau darllen ystyrlon (Melnik Merrit, 1972). Annogai hyn i ddisgyblion ddysgu a defnyddio strategaethau darllen a darllen a deall yn effeithiol, yn ogystal a galluogi’r addysgwr i gefnogi’r dysgwr gyda strategaethau darllen testun penodol. Ar y llaw arall, dadleuir Gamble, (2013 t.54) “questions, no matter how carefully planned, may not be the best way of stimulating discussion. Statements, challenges and prompts generate livelier debate.”
Roedd yr athro yn defnyddio’r sesiynau er mwyn ymarfer tuag at y profion darllen Cenedlaethol, a defnyddwyd llyfrau o’r gyfres ‘Darllen a Deall gyda Sam’. Nod y gyfres yma yw i ddysgu disgyblion blwyddyn 2 a fydd yn pontio i flwyddyn 3, “sut i ddarllen a chodi gwybodaeth o destun” (Dysgugydasam.co.uk, 2018). Gwelir tebygrwydd rhwng y cwestiynau yn y gyfres a cwestiynau a geir yn y profion darllen cenedlaethol, ac felly yn adnodd i ddysgu plant ddarllen Cymraeg trwy ddefnyddio dulliau ffonetig. Roedd yr athro yn defnyddio strategaeth darllen dan arweiniad fel ei bod yn gallu monitro dealltwriaeth y disgyblion o’r testun dan sylw gan arwain a helpu os oedd angen felly yn sicrhau ei fod yn codi eu safonnau. Fodd bynnag dadleua Woods (2013 t.20) “reading that is forced on you in a mechanistic way and formally assessed may have the reverse effect, the major purpose becoming pleasing the teacher and passing tests, and a preoccupation with form rather than substance”.
Tra ar brofiad addysgu proffesiynnol, gwelais fod darllen dan arweiniad yn “berthnasol i ddarllenwyr o bob cyfnod a gallu” (Estyn, 2011, t.11).  Datblyga hyn y sgiliau fel bod disgyblion o bob oed yn datblygu i fod yn ddarllenwyr effeithiol, ond yr her gyda hyn yw rhaid sicrhau fod gwybodaeth pwnc pob athro yn gyson, bod dilyniant a chynlluniau addysgu i adeiladu ar sgiliau blaenorol. (Stem.org.uk, d.d.)  Yn ôl Grey (ym Melnik a Merritt 1972), mae darllenwyr effeithiol yn darllen ar dair lefel. Dylent allu darllen y llinellau ar lefel llythrennol, darllen rhwng y llinellau ar lefel casgliadol a hefyd darllen y tu hwnt i'r llinellau ar lefel dehongliadol a gwerthusol (Gamble a Yates, 2008, t.21), felly mae gwybodaeth pwnc athrawon yn y maes iaith yn hollbwysig er mwyn cyflawni y nod yma fel bod y disgyblion yn datblygu i fod yn “yn ddysgwyr uchelgeisiol, galluog sy'n barod i ddysgu drwy gydol eu hoes” (Donaldson 2015)
Y sgil a oedd yn cael ei datblygu o fewn Maes Dysgu Datblygiad Mathemategol oedd lluosi, gyda ffocws ar ddeall “mai ailadrodd adio yw lluosi” (Learning.gov.wales, 2015, t.34). Gwna’r athro hyn wrth ddysgu cyfeiredig gan ganolbwyntio ar y ddeddf gymudol o luosi. Mae'n dangos sut y gellir cyflwyno'r deddf gymudol ar gyfer lluosi drwy defnyddio arae.
 O gychwyn cyntaf y wers, modelwyd sut i ddefnyddio gwahanol adnoddau mathemateg megis ‘numicon’a ‘multilinks. Noda Haston (2007 t.26) “modelling is a technique that can help your students learn effectively in many situations”. Cytuna Lea, (2013) gyda hyn gan ddweud eich bod yn dysgu trwy ddangos a trwy gwneud. Dangosodd yr athro beth oedd ‘tri grwp o pedwar’ yn edrych fel gyda ‘unifix’ ac yna gofynnodd i’r disgyblion gyfrifo’r ateb gan edrych ar yr adnodd gweledol. Adleisia (Barmby et al., 2012) fod pwysigrwydd mewn sawl cynrychiolaeth gweledol i athrawon a disgyblion wrth addysgu a dysgu mathemateg. Ar ôl modelu hyn, gyda sawl cwestiwn lluosi syml, gofynnodd yr athro i’r dysgwyr ddangos iddo sut oedd pedwar grwp o bump yn edrych fel gan sicrhau eu bod yn defnyddio’r offer gweledol. Mae cynrychiolaethau gweledol yn galluogi disgyblion i wneud cysylltiadau rhwng eu profiad eu hunain a chysyniadau mathemategol (Post & Cramer, 1989), ac felly maent yn cael mewnwelediad i'r syniadau mathemategol dan sylw (Duval, 1999; Flevares & Perry, 2001). Er hyn, ni all athrawon dybio bod myfyrwyr yn cydnabod yr adnoddau gweledol hyn yn y modd a ddisgwylir (Hall, 1998). Crybwylla Leinhardt et al (1991):
The use of multiple representations in general is an important part of teachers’ knowledge of mathematics and they can play an important role in the explanation of mathematical ideas. 
Nesaf, roedd yr athro yn trafod pob ateb gan ofyn wrth y disgyblion i egluro eu dull a pam eu bod wedi ei gwneud fel yna. Drwy wneud hyn, gallai’r athro weld os yw ei ddisgyblion wedi deall y dasg cychwynnol fel bod sylfaen wedi’i gosod er mwyn mynd ymlaen i brif ffocws y dasg. Cyflwynai iaith fathemategol gywir iddynt er enghraifft, ‘grwp o’ a ‘faint o’.  Mae dysgu geirfa fathemategol i ddisgyblion yn rhan bwysig iawn o'u datblygiad iaith ac yn y pen draw, hyfedredd mathemategol. (Riccomini et al., 2015).  Cytuna Barwell (d.d.) gan ddweud:
If children are not supported to develop mathematical language, they are less likely to be able to participate fully in mathematics lessons, and so will have fewer opportunities to make progress in the subject.
Fodd bynnag, credai Pimm (1987) “whilst the idea that mathematics is a language is a useful metaphor, it should not be allowed to obscure the complex role of language in mathematics” ac felly dylid cyfuno iaith mewn mathemateg mewn modd a fyddai’n datblygu dealltwriaeth y disgyblion ymhellach. Pwysleisia Liebeck yr angen i blant ddysgu iaith mathemategol, gan amlygu'r angen i oedolion a phlant siarad am eu syniadau. (Taylor, 2013)
Roedd yr athro yn cydweithio gyda’r disgybl er mwyn cyfrifo’r ateb drwy gyfri y blociau ar y ‘unifix’. Mae ymchwil yn dangos fod perthynas cadarnhaol rhwng athro a disgybl yn gam at wella sgiliau academaidd dysgwr (Midgley et al., 1989; Murray & Malmgren, 2005). Adleisia Baker et al, (2008) gan ddweud fod “positive teacher-student relationships enable students to feel safe and secure in their learning environments and provide scaffolding for important social and academic skills”. Eto cysyllta hyn a damcaniaeth Vygotsky; mai rôl yr athro yw defnyddio ei wybodaeth pwnc i sgaffaldio dysgwyr er mwyn sicrhau bod y disgybl yn gyfforddus yn gweithio yn ei barth datblygu procsimol. (Culatta, d.d.)
Ar ôl cael sylfaen a dealltwriaeth dda o’r topig lluosi, gofynnodd yr athro i’r disgyblion weithio mewn pâr i ddangos beth oedd ‘dau set o ddeg’ yn edrych fel ar grid arae, gan ddefnyddio cownteri lliw. Noda Nrich.maths.org (2019) “arrays can be used for building multiplication facts in a meaningful way. Before drilling and memorising tables, children must understand how these facts are derived.” Awgrymai Arntsen (2018) “working with others gives students the opportunity to interact with a variety of people and learn from one another.” Roedd yr athro wedyn yn cylchdroi yr arae i ddangos y ddeddf cymudol o luosi yn weledol, ac yna yn cyfri y cownteri bob yn ddau. Dangosodd yr athro luniau o beth oedd yr ateb ar yr arae, er enghraifft deuddeg afal. Trwy wneud hyn, roedd yr athro yn sicrhau bod y plant yn deall beth roeddent yn gwneud yn hytrach na cofio sut i wneud cyfrifiad. Cydnabydda Haylock a Cockburn, (2013) y pwysigrwydd o addysgu mathemateg mewn ffordd sy'n hyrwyddo dealltwriaeth gan ddweud:
It is important that teachers of young children teach mathematics in a way that promotes understanding, that helps children to make key connections, and that recognizes opportunities to develop key processes such as forming equivalences and identifying transformations. (Haylock a Cockburn, 2013, t.7)
Fodd bynnag, er mwyn gallu gwneud hyn, rhaid i'r athrawon eu hunain ddeall yn glir y cysyniadau, yr egwyddorion a'r prosesau mathemategol y maent yn eu haddysgu:
Engaging seriously with the structure of mathematical ideas in terms of how children come to understand them is often the way in which teachers’ own understanding of the mathematics they teach is enhanced and strengthened. (Haylock a Cockburn, 2013, t.7)
Mae rhifedd yn sgil bywyd hanfodol a ddylai alluogi disgyblion i gymhwyso eu ffeithiau, sgiliau a'u rhesymu rhifiadol i broblemau bywyd go iawn. Er bod disgyblion fel arfer yn dysgu eu sgiliau rhifedd yn ystod sesiynau mathemateg, i fod yn gwbl rifog, rhaid iddynt allu cymhwyso'r sgiliau hyn mewn meysydd pwnc eraill ac ystod eang o gyd-destunau bob dydd (Estyn, 2017)
I gloi, tra ar fy mhrofiad mewn ysgol gynradd yng Nghymru, yn arsylwi gwers iaith a mathemateg, sylwais fod dau gwahanol fath o wybodaeth pwnc; un yw gwybodaeth am gynnwys pwnc, sef y prif gysyniadau, y math o iaith a sgiliau. Yr ail yw gwybodaeth pwnc ar gyfer addysgu neu wybodaeth am gynnwys pedagogaidd. Dyma’r wybodaeth sydd ei angen er mwyn addysgu’r pwnc yn effeithiol. (Geography.org.uk, 2018). Rhaid i athrawon fod yn hyddysg ac yn gadarn yn y ddau elfen yma er mwyn trosglwyddo eu dealltwriaeth personol i’w disgyblion, yn enwedig mewn iaith a mathemateg. Adleisia Morrison (2014) gan nodi “Good teaching depends on good subject knowledge and excellent pedagogical skills. You can’t do it without being in possession of both.”
Wrth drafod iaith, mae angen i athrawon ddod a’u dealltwriaeth o lythrennedd, addysgeg, cwricwlwm, eu maes pwnc, a'r hyn y maent yn bwriadu i'w dysgwyr ei gyflawni yn y gymuned ddysgu at ei gilydd (Woolley a Beavis, 2007). Gallant wneud hyn drwy gweithgareddau fel ‘darllen dan arweiniad’ fel bod eu sgiliau'n cael eu trosglwyddo'n uniongyrchol i'r disgybl. Mae athrawon yn dangos gwahanol gydrannau darllen a deall fel bod plant yn datblygu'r sgiliau i ddod o hyd i ddealltwriaeth ddyfnach o'r hyn y maent yn ei ddarllen. Mewn addysgu dwyochrog, mae athrawon yn modelu strategaethau dealltwriaeth ac yna'n annog plant i'w defnyddio nes bod y plant yn gallu defnyddio'r strategaethau'n annibynnol. Gan fod y broses yn un llafar iawn, gan ddarparu llawer o gyfleoedd ar gyfer deialog, mae'n addas iawn i sefyllfa Darllen dan Arweiniad (Pearson.com, d.d.)
Wrth ddod i gasgliad ar wybodaeth pwnc athrawon yn mathemateg, sylweddolais fod y wers dan sylw wedi ceisio rhoi cyfleodd i’r disgyblion gan gysylltu’r dysgu gyda’r model gysylltiol. Rhaid cael y pedwar elfen o’r model er mwyn addysgu yn effeithiol: symbolau, lluniau, iaith a profiad diriaethol. Defnyddwyd y symbol lluosi yn glir ynghyd â lluniau er mwyn dangos yn weledol, cyflwynwyd iaith fathemategol gywir a rhoddwyd profiad diriaethol gan ddefnyddio’r cownteri lliw. (Haylock, 2013)

